Παιδικός Διαγωνισμός Τραγουδιού Eurovision 2016

Ο Παιδικός Διαγωνισμός Τραγουδιού Eurovision 2016 ήταν ο 14ος ετήσιος Παιδικός Διαγωνισμός Τραγουδιού Eurovision και έλαβε μέρος στο Mediterranean Conference Centre, στη Βαλέτα, πρωτεύουσα της Μάλτας. Αυτή ήταν η δεύτερη φορά όπου η Μάλτα διοργάνωσε αυτόν τον διαγωνισμό. Τελευταία φορά ήταν το 2014 στη Μάρσα, με πάρα πολύ μεγάλη επιτυχία. Δεκαεπτά χώρες πήραν μέρος τους στον φετινό διαγωνισμό της Junior Eurovision, με την Πολωνία να επιστρέφει μετά από δώδεκα χρόνια απουσίας, την Κύπρο να επιστρέφει με ένα χρόνο διάλειμμα και το Ισραήλ να κάνει την επιστροφή του από το 2012 ενώ αποχωρούν ο Άγιος Μαρίνος, το Μαυροβούνιο και η Σλοβενία. Καμιά χώρα δεν έκανε το ντεμπούτο της στον φετινό διαγωνισμό, και αυτό έχει να συμβεί από το διαγωνισμό του 2011. Για πρώτη φορά το τελικό αποτέλεσμα εξαρτήθηκε μόνο από τις κριτικές επιτροπές, δηλαδή δεν χρησιμοποιήθηκε η ψήφος του κοινού. Η Γεωργία νίκησε για 3η φορά το διαγωνισμό με το τραγούδι "Mzeo" όπου εκτελείται από τη Μαριάμ Μαμαντασβίλι και συγκέντρωσε 239 βαθμούς. Έτσι η Γεωργία έχει τις περισσότερες νίκες στον διαγωνισμό και έσπασε το περσινό ρεκόρ βαθμών του νικητή.

 Κατά τη διάρκεια μιας συνέντευξης τύπου στις 21 Νοεμβρίου, εκπρόσωπος της EBU δήλωσε ότι έχουν ξεκινήσει οι απαραίτητες διαδικασίες για το ποιος θα φιλοξενήσει τον Διαγωνισμό Παιδικού Τραγουδιού Eurovision 2016. Στις 13 Απριλίου 2016, επιβεβαιώθηκε ότι η Μάλτα θα διοργανώσει τον διαγωνισμό, όπου θα είναι και η δεύτερη φορά που θα το κάνει. Ο 14ος Διαγωνισμός θα γίνει στο Μεσογειακό Συνεδριακό Κέντρο, στο κέντρο της μαλτέζικης πρωτεύουσας, τη Βαλέτα. Το Μεσογειακό Συνεδριακό Κέντρο έχει φιλοξενήσει τους εθνικούς τελικούς της χώρας για την Eurovision, τον εθνικό τελικό για την παιδική Eurovision το 2015 και θα φιλοξενήσει τη Γιουροβίζιον Νεαρών Χορευτών 2017. Στον Δεκέμβριο του 2015 ανακοινώθηκε ότι απολύθηκε ο τότε εκτελεστικός επόπτης της Junior Eurovision, Βλαντισλάβ Γιάκοβλεφ, από την EBU. Ο Γιάκοβλεφ άφησε τον ρόλο του μετά από τρείς συνεχόμενους διαγωνισμούς (2013, 2014 και 2015) και αντικαταστάθηκε από τον Γιον Όλα Σαντ ο οποίος είναι εκτελεστικός επόπτης του Διαγωνισμού Τραγουδιού Eurovision από το 2011. Κατά τη διάρκεια της συνέντευξης τύπου για τη Junior Eurovision 2016 στη Στοκχόλμη, ανακοινώθηκε ότι η μορφή της ψηφοφορίας θα αλλάξει το 2016. Σε αντίθεση με τα προηγούμενα χρόνια όπου οι βαθμοί δίνονταν με έναν συνδυασμό 50% το κοινό και 50% οι κριτικές επιτροπές, από το 2016 το αποτέλεσμα θα εξαρτηθεί από το συνδυασμό του 50% των επαγγελματικών κριτικών επιτροπών και του 50% των παιδικών κριτικών επιτροπών. Έτσι, κάθε χώρα θα απονέμει δύο σετ των 12, 10, 8-1 βαθμών, ένα σετ απο κάθε επιτροπή. Οι βαθμοί των ενήλικων/επαγγελματικών κριτικών επιτροπών της κάθε χώρας θα ανακοινωθούν από έναν εκπρόσωπο όπου εκείνη τη βραδιά θα είναι στη Μάλτα, ενώ οι βαθμοί των παιδικών επιτροπών από όλες τις χώρες θα εμφανιστούν αυτόματα στην οθόνη. Στις 3 Νοεμβρίου, ανακοινώθηκε από την EBU ότι στην ψηφοφορία θα προστεθεί και μία 3μελής ειδική κριτική επιτροπή, όπου κάθε μέλος αυτής της επιτροπής θα βαθμολογεί τις συμμετέχουσες χώρες δίνοντας ο καθένας τους 12, 10, 8-1 βαθμούς. Έτσι οι βαθμολογίες τους θα προστεθούν μαζί με τις βαθμολογίες των χωρών. Στις 3 Νοεμβρίου η EBU ανακοίνωσε ότι θα υπάρξει και μια ειδική κριτική επιτροπή, η οποία θα αποτελείται από 3 μέλη. Τα μέλη του είναι ο Ματς Γκρίμστατ από την Universal Music (Δανία), ο Κρίστερ Μπιόρκμαν (Σουηδία παραγωγός του Melodifestivalen και του Διαγωνισμού Τραγουδιού της Eurovision 2016 και το τρίτο μέλος είναι οι Jedward (Ιρλανδία) οι οποίοι εκπροσώπησαν την Ιρλανδία στην Eurovision το 2011 και το 2012 (θα είναι ως ένα μέλος). Στις 27 Οκτωβρίου η ραδιοτηλεόραση της Μάλτας ανακοίνωσε ότι ο Μπεν Καμίλιε και η Βαλερί Βέλα θα παρουσιάσουν το σόου, ενώ η Ταρίν Μάμο Τσεφάι θα παρουσιάσει την τελετή έναρξης στις 14 Νοεμβρίου και η Λάρισα Μπονάτσι θα είναι την ίδια μέρα παρουσιάστρια στο κόκκινο χαλί. Στις 3 Νοεμβρίου ανακοινώθηκε ότι η περσινή νικήτρια της Junior Eurovision, Ντέστινι Τσουκουνιέρε, θα είναι μέρος του σόου και θα ερμηνεύσει το περσινό νικητήριο τραγούδι της "Not My Soul" και το νέο τραγούδι της "Fast Life (Ladidadi)". Επίσης η Πόλι Γκένοβα, η οποία εκπροσώπησε τη Βουλγαρία στην Eurovision το 2011 & το 2016 και παρουσιάστρια της Junior Eurovision το 2015, θα είναι και αυτή μέρος του σόου και θα ερμηνεύσει το τραγούδι της "If Love Was A Crime". Επίσης, ανακοινώθηκε ότι οι Jedward θα εμφανιστούν στο σόου και θα ερμηνεύσουν το τραγούδι "Hologram" Στις 28 Σεπτεμβρίου ανακοινώθηκε η τελική λίστα με τις συμμετέχουσες χώρες για τον διαγωνισμό του 2016, με το Ισραήλ, την Κύπρο και την Πολωνία να επιστρέφουν ενώ ο Άγιος Μαρίνος, το Μαυροβούνιο και η Σλοβενία να αποχωρούν φέτος: Οι ψήφοι των κριτικών των ενηλίκων και των κριτικών των παιδιών ψηφίστηκαν μετά τη δεύτερη πρόβα, ενώ οι ψήφοι των κριτικών εμπειρογνωμόνων ψηφίστηκαν μετά τις παραστάσεις στον τελικό. Η Μαριάμ Μαμαντασβίλι, η οποία εκπροσώπησε τη Γεωργία με το τραγούδι "Mzeo", κηρύχθηκε νικήτρια αφού όλες οι ψηφοφορίες είχαν ανακοινωθεί από όλες τις δεκαεπτά συμμετέχουσες χώρες και τις επιτροπές εμπειρογνωμόνων. Παρακάτω παρουσιάζεται μια πλήρης ανάλυση του τρόπου με τον οποίο ψηφίστηκαν οι ψήφοι. Εμπειρογνώμων 1 - Κρίστερ Μπιόρκμαν Εμπειρογνώμων 2 - Μάντς Γκρίμσταντ Εμπειρογνώμων 3 - Jedward Άγιος Μαρίνος - Ο κρατικός ραδιοτηλεοπτικός φορέας (SMRTV) ανακοίνωσε ότι αν συμμετάσχει το 2016 θα επιλέξει έναν ξένο τραγουδιστή. Όμως, στις 14 Ιουλίου ανακοίνωσε ότι θα αποχωρήσει για φέτος από τον διαγωνισμό. Βέλγιο - Στις 13 Μαΐου, ο Γιον Όλα Σαντ ανακοίνωσε σε μια συνέντευξη τύπου ότι η EBU έχει επικοινωνήσει με πολλές χώρες όπως το Βέλγιο για να συμμετάσχουν στον διαγωνισμό του 2016. Όμως στις 19 Ιουλίου, το Ketnet ανακοίνωσε ότι δεν θα πάρει μέρος στον διαγωνισμό. Τελικά, στις 28 Σεπτεμβρίου η χώρα δεν ήταν στην τελική λίστα των συμμετεχόντων. Γαλλία - Στις 18 Νοεμβρίου 2015, ανακοινώθηκε ότι η Γαλλική Τηλεόραση ενδιαφέρεται για την επιστροφή της στον διαγωνισμό. Στις 13 Μαΐου, ο Γιον Όλα Σαντ ανακοίνωσε σε μια συνέντευξη τύπου ότι η EBU έχει επικοινωνήσει με πολλές χώρες όπως η Γαλλία για να συμμετάσχουν στον διαγωνισμό του 2016. Γερμανία - Υπήρχαν διαρροές ότι η Γερμανία θα διαγωνιζόταν το 2015 αλλά δεν έγινε. Η NDR ανακοίνωσε ότι είναι πιθανή η συμμετοχή της το 2016. Στις 13 Μαΐου, ο Γιον Όλα Σαντ ανακοίνωσε σε μια συνέντευξη τύπου ότι η EBU έχει επικοινωνήσει με πολλές χώρες όπως η Γερμανία για να συμμετάσχουν στον διαγωνισμό του 2016. Όμως, στις 20 Σεπτεμβρίου ανακοινώθηκε 'ότι η Γερμανία δεν θα λάβει μέρος στον φετινό διαγωνισμό. Δανία - Μετά τον διαγωνισμό του 2015, το DR ανακοίνωσε ότι δεν θα ξανασυμμετάσχει στην Junior Eurovision. Ο λόγος ήταν ότι ο διαγωνισμός είναι πια μια αντιγραφή του Διαγωνισμού Τραγουδιού της Eurovision. Ελβετία - Η Radiotelevisione Svizzera (RSI) ανακοίνωσε στις 5 Ιουλίου ότι δεν θα επιστρέψει φέτος στον διαγωνισμό λόγο τα έξοδα που χρειάζονται για μια συμμετοχή. Ελλάδα - Η ΕΡΤ ανακοίνωσε στις 25 Μαΐου 2016 πως δεν θα επιστρέψει στον φετινό διαγωνισμό της Junior Eurovision. Εσθονία - Στις 19 Νοεμβρίου 2015, ανακοινώθηκε όπως και στις άλλες Βαλτικές χώρες ότι εξετάζουν τη συμμετοχή στον διαγωνισμό. Τελικά, στις 28 Σεπτεμβρίου η χώρα δεν ήταν στην τελική λίστα των συμμετεχόντων. Ηνωμένο Βασίλειο - Στις 26 Μαΐου, το ITV ανακοίνωσε ότι δεν θα επιστρέψει φέτος στον διαγωνισμό της Junior Eurovision. Ωστόσο, υπάρχουν και άλλοι φορείς όπου θα μπορούσαν να επιστρέψουν το Ηνωμένο Βασίλειο στον φετινό διαγωνισμό όπως το BBC, το Channel 4, το Channel 5 η ο Ουαλικός ραδιοτηλεοπτικός φορέας S4C. Τελικά, στις 28 Σεπτεμβρίου η χώρα δεν ήταν στην τελική λίστα των συμμετεχόντων. Κροατία - Ο κρατικός ραδιοτηλεοπτικός φορέας της Κροατίας (HRT) ανακοίνωσε ότι δεν θα επιστρέψει φέτος στην Junior Eurovision. Ισπανία - Η Ισπανία δήλωσε το ενδιαφέρον της για την επανένταξη στην Junior Eurovision. Στις 13 Μαΐου, ο Γιον Όλα Σαντ ανακοίνωσε σε μια συνέντευξη τύπου ότι η EBU έχει επικοινωνήσει με πολλές χώρες όπως η Ισπανία για να συμμετάσχουν στον διαγωνισμό του 2016. Τελικά, στις 28 Σεπτεμβρίου η χώρα δεν ήταν στην τελική λίστα των συμμετεχόντων. Λετονία- Στις 19 Νοεμβρίου 2015, ανακοινώθηκε όπως και στις άλλες Βαλτικές χώρες ότι εξετάζουν τη συμμετοχή στον διαγωνισμό. Όμως, στις 23 Μαΐου η κρατική τηλεόραση της χώρας δήλωσε ότι δεν θα συμμετάσχει στον φετινό διαγωνισμό. Λιθουανία - Στις 19 Νοεμβρίου 2015, ανακοινώθηκε όπως και στις άλλες Βαλτικές χώρες ότι εξετάζουν τη συμμετοχή στον διαγωνισμό. Τελικά, στις 28 Σεπτεμβρίου η χώρα δεν ήταν στην τελική λίστα των συμμετεχόντων. Μαυροβούνιο - Στις 29 Αυγούστου 2016, ο ραδιοτηλεοπτικός φορέας του Μαυροβουνίου (RTCG) ανακοίνωσε ότι δεν θα συμμετάσχει στον φετινό διαγωνισμό. Μολδαβία - Στις 13 Ιουλίου, ο ραδιοτηλεοπτικός φορέας της Μολδαβίας ανακοίνωσε ότι δεν έχει σχέδια για να επιστρέψει στον φετινό διαγωνισμό. Νορβηγία - Στις 24 Μαΐου, το NRK δήλωσε ότι δεν θα συμμετάσχει φέτος στον διαγωνισμό. Σλοβενία - Στις 24 Μαΐου, η RTVSLO ανακοίνωσε ότι θα αποχωρήσει από τον διαγωνισμό για πρώτη φορά από την πρώτη τους συμμετοχή το 2014. Ο ραδιοτηλεοπτικός σταθμός δήλωσε ότι αποχωρεί επειδή έγινε αλλαγή στους κανόνες της Junior Eurovision. Σουηδία - Όταν η SVT ανακοίνωσε την αποχώρηση της από τον διαγωνισμό του 2015, είπε επίσης ότι θα επιστρέψει το 2016 επειδή ήθελε ένα χρόνο διάλειμμα. Όμως, τα σχέδια της για φέτος δεν τα έχει ανακοινώσει. Τελικά, στις 28 Σεπτεμβρίου η χώρα δεν ήταν στην τελική λίστα των συμμετεχόντων. Τσεχία - Στις 5 Ιουλίου, η Česká televize (ČT) ανακοίνωσε ότι δεν θα πάρει μέρος φέτος στην Junior Eurovision. Συμμετέχουσες Χώρες Μη Συμμετέχουσες Χώρες Διαγωνισμός Τραγουδιού Eurovision 2016 Διαγωνισμός Παιδικού Τραγουδιού Eurovision Διαγωνισμός Τραγουδιού Eurovision Διαγωνισμός Παιδικού Τραγουδιού Eurovision 2015 Διαγωνισμός Τραγουδιού Eurovision 2017 Επίσημος ιστότοπος